CELEX: 32012R1112
Language: fi
Date: 2012-11-23 00:00:00
Title: Komission täytäntöönpanoasetus (EU) N:o 1112/2012, annettu 23 päivänä marraskuuta 2012 , tiettyjen tavaroiden luokittelusta yhdistettyyn nimikkeistöön

29.11.2012   
            
            
               FI
            
            
               Euroopan unionin virallinen lehti
            
            
               L 329/9
            
         KOMISSION TÄYTÄNTÖÖNPANOASETUS (EU) N:o 1112/2012,
   annettu 23 päivänä marraskuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä marraskuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Eristetty kaapeli (ns. USB-kaapeli), jonka pituus on 1 m, joka koostuu eristetyistä kierretyistä langoista ja jonka molemmissa päissä on USB-liittimet.
                  Kaapelin avulla on mahdollista siirtää dataa erityyppisten laitteiden välillä. Sen avulla on myös mahdollista välittää sähkötehoa näille laitteille tai ladata niitä.
               
               
                  8544 42 90
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8544, 8544 42 ja 8544 42 90 nimiketekstien mukaisesti.
                  Datansiirtoa kahden laitteen välillä silloin, kun ei käytetä tietoliikennetekniikkaa, kuten Ethernetiä, ei katsota alanimikkeessä 8544 42 10 tarkoitetuksi tietoliikenteeksi. Sen vuoksi luokittelu nimikkeeseen 8544 42 10 kaapeliksi, jossa on liittimet, jollaisia käytetään tietoliikenteessä, ei tule kyseeseen (ks. myös yhdistetyn nimikkeistön selittävät huomautukset, alanimike 8544 42 10).
                  Sen vuoksi kaapeli on luokiteltava CN-koodiin 8544 42 90 muuksi liittimillä varustetuksi sähköjohtimeksi, enintään 1 000 V:n jännitettä varten.